**Ktiv: La Col·lecció Internacional de Manuscrits Hebreus Digitalitzats**.

La iniciativa Ktiv, duta a terme per la Biblioteca Nacional d’Israel en col·laboració amb la Societat de Manuscrits Hebreus Friedberg (FJMS per les seves sigles en anglès), té com a objectiu oferir accés digital centralitzat a la totalitat dels manuscrits hebreus existents. Ens complauria convidar-lo a unir-se a aquesta tasca, ambiciosa i plena de significat.

Des de 1950, l’Institut de Manuscrits Microfilmats de la Biblioteca Nacional d’Israel (IMHM) ha recopilat còpies de tots els manuscrits en hebreu existents, siguin privats o es trobin a col·leccions públiques. Ara ofereix accés a prop de 90.000 manuscrits, que representen gairebé el 90 % de tots els manuscrits hebreus al món. Amb els ràpids avenços tecnològics que amplien significativament les opcions de conservació, presentació i accés al contingut digital, Ktiv pretén ara dur aquesta col·lecció sense parangó a l’era digital. Les imatges es conserven a llarg termini fent servir tecnologia punta, i la col·lecció es fa accessible com mai mitjançant innovadores eines d’investigació i descoberta, com pot veure’s a la versió beta del lloc web de Ktiv a Ktiv.nli.org.il

Les col·leccions associades es beneficien d’imatges d’alta qualitat dels seus manuscrits, de la conservació digital a llarg termini i de l’exposició mundial de les seves col·leccions.

Ktiv preserva el patrimoni escrit de la diàspora jueva al llarg dels temps i ho fa lliurement accessible per la investigació i l’ús personal. Aquesta empresa no estarà completa sense incloure el patrimoni i els tresors jueus conservats en les col·leccions associades, entre les quals es troben el Vaticà, la Biblioteca Britànica, la Biblioteca Nacional de Rússia, la Biblioteca Pública de Nova York, la Biblioteca Nacional d’Alemanya, la Biblioteca Nacional de França, la Biblioteca Palatina de Parma, el Seminari Teològic Jueu, la Biblioteca Nacional d’Amsterdam i la Biblioteca Nacional d’Àustria, entre d’altres.

Em plauria comentar el projecte en més detall i estudiar la possibilitat d’incloure la seva col·lecció com a part de Ktiv.

Per més informació, pot enviar-me un correu electrònic a: tsafra.siew@nli.org.il.

Espero tenir notícies seves ben aviat,

Salutacions cordials,

Dr. Tsafra Siew

Gestora de Projectes

Ktiv: La Col·lecció Internacional de Manuscrits Hebreus Digitalitzats